21.studenog 2018.godine našu Školu posjetio je predsjednik Republike Albanije, gospodin Ilir Meta, veleposlanik Republike Albanije, gospodin Riza Poda, gospodin Arben Cici, šef kabineta Predsjednika Republike Albanije,gospodin Edvin Shvarc,načelnik za vanjsku suradnju I komunikaciju, gospodin Dario Mihelin, savjetnik predsjednice RH za vanjsku politiku.

Nakon što je predsjednik Meta ponaosob pozdravio sve zaposlenike Škole, otišao je u učionicu povijesti gdje se susreo s učenicima Albanskog jezika Modela C i njihovim roditeljima. Potom je nazočio kratkoj, prigodnoj priredbi na hrvatskom i albanskom jeziku. Na priredbi su također bili nazočni predstavnici Albanske zajednice Zadarske županije, predsjednica Udruge Vicko Zmajević,gđa Maximilijana Branačić, pročelnik Upravnog odjela za odgoj i školstvo Grada Zadra,gosp.Joso Nekić, ravnatelj Gimnazije Vladimira Nazora, gosp.Rade Šimičević, dr.sc.Serđo Dokoza, brigadir Ivica Matešić, svi zaposlenici Škole, učenici Albanskog jezika Modela C i njihovi roditelji te učenici naše škole.

Predsjednik Meta se obratio nazočnima prigodnim govorom, u kojem je istaknuo kako mu je drago što je posjetio našu školu, obećao daljnju suradnju i naglasio zadovoljstvo na postojanju prijateljstva između dvije države, Republike Hrvatske i Republike Albanije.